องค์การเกษตรกรในอนาคตแห่งประเทศไทย ในพระราชูปถัมภ์ฯ

องค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี (อกท.) (อังกฤษ: Future Farmers of Thailand) คือองค์การวิชาชีพเกษตร เป็นองค์การของนักเรียน นักศึกษาอาชีวศึกษาเกษตร ผู้ซึ่งจะเป็นเกษตรกรรุ่นใหม่ของประเทศไทย องค์การนี้นำรูปแบบมาจากองค์การเกษตรกรในอนาคตแห่งประเทศสหรัฐอเมริกา (FFA.) อกท. เป็นองค์การที่ดำเนินภายในและระหว่างวิทยาลัยเกษตรและเทคโนโลยีและวิทยาลัยประมงที่จัดตั้งกระจายอยู่ทั่วประเทศแทบทุกจังหวัด

องค์การเกษตรกรในอนาคตแห่งประเทศไทย : อกท. (Future Farmers of Thailand : F.F.T.)

พ.ศ. 2501 ครูเกษตร 5 คน ได้แก่ อาจารย์วิภาต บุญศรีวังซ้าย อาจารย์สุรพล สงวนศรี อาจารย์ขจร ทองอำไพ อาจารย์ประสงค์ วรยศ และอาจารย์สมร ตรีพงษ์ ได้มีโอกาสไปร่วมประชุมองค์การเกษตรในอนาคตแห่งสหรัฐอเมริกา (F.F.A.) ระดับชาติ ที่เมืองแคนซัสซิตี้ ประทับใจในกิจกรรม และหารือเพื่อจะจัดตั้งในประเทศไทยให้ได้

พ.ศ. 2503 กรมอาชีวศึกษาได้จัดตั้งให้มีการอบรมผู้บริหาร เรื่องโครงการเกษตรภายใต้การนิเทศ โดย ยูซ่อม จัดทุนให้โรงเรียนเกษตรกรรม โรงละ 100,000 บาท เพื่อปรับปรุงพื้นที่ให้นักเรียนโครงการเกษตร เป็นโอกาสเหมาะสมที่จะจัดตั้ง อกท. โดยอาจารย์สุรพล สงวนศรี และอาจารย์ประสงค์ วรยศ ขณะนั้นที่สอนโรงเรียนเกษตรกรรมเชียงใหม่ (แม่โจ้) ได้ร่วมกันร่างธรรมนูญและแนวทางการจัดตั้งหน่วย อกท. ขึ้น และได้คัดเลือกนักเรียนที่ไม่มีลักษณะการเป็นผู้นำมาฝึกฝนในรูปแบบของ อกท. ซึ่งได้ผลเกินคาด นักเรียนดังกล่าวเป็นผู้นำที่ดีได้ในระยะเวลาอันสั้น

พ.ศ. 2010-2516 อาจารย์เพียร จรรย์สืบศรี ได้รับความช่วยหลือจากโครงการเงินกู้เพื่อพัฒนาอาชีวศึกษา (ก.พ.อ.) นำอุปกรณ์และภาพยนตร์เกี่ยวกับ F.F.A. มาเผยแพร่ใน โรงเรียนและวิทยาลัยเกษตรกรรมทั่วประเทศและอบรมครูที่ปรึกษาขณะเดียวกัน อาจารย์บวร เมืองสุวรรณ อาจารย์นพคุณ ศิริวรรณ กับผู้เชี่ยวชาญอเมริกาจัดทำคู่มือกิจกรรม นักศึกษาและ อกท. จึงได้มีการเปลี่ยนหน่วย อกท. ขึ้นในโรงเรียนและวิทยาลัยเกษตรกรรมขึ้นหลายแห่ง

พ.ศ. 2518 รัฐบาลได้สั่งยกเลิกและยุบองค์การต่างๆ ของนักศึกษาทุกรูปแบบ อกท. ต้องยุบไปด้วย

พ.ศ. 2522 นายบุญเทียม เจริญยิ่ง เป็นผู้อำนวยการกองวิทยาลัยเกษตรกรรม ได้ประชุมผู้บริหารสถานศึกษาเพื่อฟื้นฟูกิจกรรม อกท. ขึ้นมาอีกครั้ง

พ.ศ. 2523 ได้จัดให้มีการประชุมวิชาการและแข่งขันทักษะเกษตรของสมาชิก อกท. ระดับชาติครั้งที่ 1 อกท. ได้เจริญก้าวหน้าและได้แลกเปลี่ยนครู อาจารย์และสมาชิกไปดูงานกับองค์การเกษตรในอนาคตกับต่างประเทศ

นับเป็นพระมหากรุณาธิคุณแก่สมาชิก อกท. อย่างหาที่สุดมิได้ องค์สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ เสด็จฯ เป็นองค์ประธาน ในงาน อกท. ระดับชาติในทุก ๆ ปี

สัญลักษณ์ขององค์การเกษตรกรในอนาคตแห่งประเทศไทยมีความหมายดังนี้

เครื่องหมายประจำตำแหน่งของกรรมการดำเนินงาน อกท. และครูที่ปรึกษา คือ

การดำเนินกิจกรรมของ อกท. มีดังต่อไปนี้

องค์การเกษตรกรในอนาคตแห่งประเทศไทย ในพระราชูปถัมภ์ฯ แบ่งโดยกำหนดกิจกรรมออกเป็น 3 ระดับ ได้แก่
อกท. ระดับหน่วย ดำเนินกิจกรรมโดยสมาชิก เพื่อสมาชิกภายในหน่วย อกท. ของตนเองซึ่งตั้งอยู่ในสถานที่ศึกษาของแต่ละจังหวัด
อกท. ระดับภาค ดำเนินกิจกรรมโดยสมาชิกของหน่วย อกท. ที่ตั้งอยู่ในภาคเดียวกันแบ่งออกเป็น 4 ภาค โดยแต่ละภาคประกอบด้วยจังหวัด ดังต่อไปนี้

สังกัดภาคเหนือ

สังกัดภาคตะวันออกเฉียงเหนือ
สังกัดภาคกลาง

สังกัดภาคใต้
 วิทยาลัยเกษตรและเทคโนโลยีนราธิวาส หน่วยนราธิวาส (ปัจจุบันสังกัดมหาวิทยาลัยนราธิวาสราชนครินทร์)

อกท. ระดับชาติ ดำเนินกิจกรรมโดยสมาชิกทุกหน่วย ทุกภาค เพื่อสมาชิกทั้งมวล

ประเภทของสมาชิกภาค อกท. ให้แบ่งเป็น 3 ประเภท ดังนี้

ระดับของสมาชิกสามัญ แบ่งเป็น 4 ระดับ คือ

♦ สมาชิกใหม่

♦ สมาชิกระดับหน่วย

♦ สมาชิกระดับภาค

♦ สมาชิกระดับชาติ

การเลื่อนระดับของสมาชิกสามัญ ให้เป็นไปตามวิธีการปฏิบัติของ อกท. 
สมาชิกวิสามัญ และสมาชิกกิตติมศักดิ์ ไม่แบ่งระดับของสมาชิก

♠ เข้าร่วมกิจกรรมของ อกท. ที่จัดขึ้นทุกประเภท

♠ ได้รับการยกย่องเชิดชูเกียรติจาก อกท.

♠ สมัครรับเลือกตั้งเป็นนายก และมีสิทธิ์ได้รับการแต่งตั้งเป็นกรรมการหรืออนุกรรมการตามวิธีการปฏิบัติของ อกท.

♠ เสนอความคิดเห็นเกี่ยวกับการดำเนินงานเพื่อความเจริญก้าวหน้าของ อกท. ตามคณะกรรมการอำนวยการ อกท. และหรือคณะกรรมการดำเนินงาน อกท. ในแต่ละดับชั้นได้รับสวัสดิการและบริการที่ อกท. จัดให้

♠ แต่งเครื่องแบบและประดับเครื่องหมายตามแบบของ อกท.

♠ ได้รับสิทธิ ตามมติของคณะกรรมการ อกท.

♠ ได้รับการพัฒนา ตามแนวทางการจัดกิจกรรม อกท.

♠ รับทราบข้อมูล ข่าวสาร คำชี้แจงและเหตุผล การดำเนินกิจกรรม อกท.

♠ ปฏิบัติตามระเบียบนี้ และวิธีการปฏิบัติ หลักเกณฑ์ตลอดจนรายละเอียดของ อกท.

♠ ใช้สิทธิในการเลือกตั้งของ อกท.

♠ ให้ความร่วมมือ สนับสนุน ส่งเสริม และช่วยเหลือในการดำเนินงาน อกท. ทุกระดับ

♠ ปฏิบัติหน้าที่อื่น ตามที่คณะกรรมการ อกท. แต่ละดับมอบหมาย

♠ เข้าร่วมกิจกรรมการประชุมวิชาการของ อกท.

♠ ได้รับการยกย่องเชิดชูเกียรติจาก อกท.

♠ ได้รับสวัสดิการและบริการต่าง ๆ ที่ อกท. จัดให้

♠ แต่งเครื่องแบบและประดับเครื่องหมายตามแบบของ อกท.

♠ ได้รับสิทธิ ตามมติของคณะกรรมการ อกท. ทุกระดับ

♠ ได้รับการพิจารณาคัดเลือกเป็นกรรมการอำนวยการ อกท. ทุกระดับ
สมาชิกวิสามัญ มีหน้าที่ดังนี้

♠ ให้คำแนะนำ ส่งเสริม สนับสนุนและช่วยเหลือการจัดกิจกรรม อกท.

♠ ปฏิบัติตามมติของคณะกรรมการอำนวยการ อกท.3

♠ เผยแพร่ชื่อเสียงของ อกท.

♠ ให้ความร่วมมือกับชมรมหรือสมาคมศิษย์เก่า อกท. ในกิจกรรมต่าง ๆ

♠ ปฏิบัติตามวิธีการปฏิบัติของ อกท.

สมาชิกกิตติมศักดิ์ มีหน้าที่ให้คำแนะนำ ส่งเสริม สนับสนุน หรือช่วยเหลือการจัดกิจกรรม อกท.

♠ เข้าร่วมกิจกรรมการประชุมวิชาการของ อกท.

♠ ได้รับการยกย่องเชิดชูเกียรติจาก อกท.

♠ ได้รับสวัสดิการและบริการ ที่ อกท. จัดให้

♠ แต่งเครื่องแบบและประดับเครื่องหมายตามแบบของ อกท.

♠ ได้รับสิทธิ ตามมติของคณะกรรมการ อกท. อกท. รวมพลังสร้างชาติ